title: Direktiva Vijeća 98/56/EZ od 20. srpnja 1998. o stavljanju poljoprivrednog reprodukcijskog materijala ukrasnog bilja na tržište

text:
               03/Sv. 54

               HR

               Službeni list Europske unije

               18

         31998L0056

               L 226/16

               SLUŽBENI LIST EUROPSKE UNIJE

         DIREKTIVA VIJEĆA 98/56/EZ
   od 20. srpnja 1998.
   o stavljanju poljoprivrednog reprodukcijskog materijala ukrasnog bilja na tržište
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),

               (1)

               budući da proizvodnja ukrasnog bilja u poljoprivredi Zajednice zauzima važno mjesto;

               (2)

               budući da zadovoljavajući rezultati u kultiviranju ukrasnog bilja u velikoj mjeri ovise o kvaliteti i zdravlju upotrijebljenog poljoprivrednog reprodukcijskog materijala;

               (3)

               budući da će utvrđivanje usklađenih uvjeta na razini Zajednice osigurati da kupci širom Zajednice dobiju zdrav i kvalitetan poljoprivredni reprodukcijski materijal;

               (4)

               budući da ti usklađeni uvjeti, u onoj mjeri u kojoj se odnose na zdravstveno stanje bilja, moraju biti u skladu s Direktivom Vijeća 77/93/EEZ od 21. prosinca 1976. o zaštitnim mjerama protiv unošenja organizama štetnih za bilje ili biljne proizvode u države članice te protiv njihova širenja u Zajednici (4);

               (5)

               budući da je primjereno utvrditi pravila Zajednice za sve rodove i vrste ukrasnog bilja u Zajednici, uz iznimku onih obuhvaćenih Uredbom Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine u tom području (5);

               (6)

               budući da, ne dovodeći u pitanje odredbe Direktive 77/93/EEZ o zdravstvenom stanju bilja, nije primjereno primjenjivati pravila Zajednice o stavljanju poljoprivrednog reprodukcijskog materijala na tržište u slučaju kad su taj materijal i bilje namijenjeni izvozu u treće zemlje jer se pravila koja se tamo primjenjuju mogu razlikovati od onih sadržanih u ovoj Direktivi;

               (7)

               budući da određivanje standarda koji se odnose na zdravstveno stanje bilja i kakvoću za određeni rod i vrstu ukrasnog bilja zahtijeva dugotrajno i iscrpno tehničko i znanstveno razmatranje; budući da u skladu s tim treba utvrditi postupak za određivanje tih standarda;

               (8)

               budući da je u prvom redu obveza dobavljača poljoprivrednog reprodukcijskog materijala da osiguraju da njihovi proizvodi ispunjavaju uvjete utvrđene u ovoj Direktivi;

               (9)

               budući da nadležna tijela država članica pri obavljanju nadzora i inspekcije trebaju osigurati da dobavljači te uvjete ispunjavaju;

               (10)

               budući da treba uvesti mjere nadzora kako bi se u svim državama članicama osigurala jedinstvena primjena odredaba utvrđenih u ovoj Direktivi;

               (11)

               budući da je u interesu kupaca poljoprivrednog reprodukcijskog materijala da su imena sorata ili skupina biljaka poznata te da se njihov identitet štiti;

               (12)

               budući da je poslovanje ukrasnim biljem složeno; budući da se u skladu s tim navedeni cilj najbolje može ostvariti ili pomoću zajedničkog naziva sorte ili, u slučaju skupina sorata ili biljaka, pomoću dostupnog opisa koji su sastavili nabavljači i koji se kod njih nalazi;

               (13)

               budući da se, kako bi se osiguralo prepoznavanje poljoprivrednog reprodukcijskog materijala i njegovo uredno stavljanje na tržište, moraju utvrditi pravila Zajednice o razlikovanju serija i obilježavanju; budući da oznake moraju sadržavati pojedinosti potrebne za službeni nadzor i važne za uzgajivače;

               (14)

               budući da treba utvrditi pravila koja u slučaju privremenih poteškoća povezanih s nabavom dopuštaju stavljanje na tržište poljoprivrednog reprodukcijskog materijala koji podliježe manje strogim zahtjevima od onih sadržanih u ovoj Direktivi;

               (15)

               budući da treba predvidjeti odobrenje za stavljanje na tržište unutar Zajednice poljoprivrednog reprodukcijskog materijala proizvedenog u trećim zemljama, pod uvjetom da je u svakom pogledu jednako pouzdan kao i poljoprivredni reprodukcijski materijal proizveden u Zajednici i da je u skladu s pravilima Zajednice;

               (16)

               budući da, kako bi se uskladile tehničke metode ispitivanja koje se primjenjuju u državama članicama i da bi se usporedio poljoprivredni reprodukcijski materijal proizveden u Zajednici s materijalom proizvedenim u trećim zemljama, treba provesti usporedna ispitivanja kako bi se provjerilo je li poljoprivredni reprodukcijski materijal u skladu sa zahtjevima ove Direktive;

               (17)

               budući da, kako bi se olakšala učinkovita primjena ove Direktive, Komisiji treba povjeriti zadatak donošenja mjera za njezinu provedbu; budući da te mjere treba donijeti postupkom koji zahtijeva tijesnu suradnju Komisije i država članica u sklopu Stalnog odbora za poljoprivredni reprodukcijski materijal ukrasnih biljaka;

               (18)

               budući da je Direktiva 91/682/EEZ od 19. prosinca 1991. o stavljanju na tržište poljoprivrednog reprodukcijskog materijala ukrasnog bilja i ukrasnog bilja (6) utvrdila usklađene uvjete na razini Zajednice kako bi osigurala da kupci širom Zajednice dobiju zdrav poljoprivredni reprodukcijski materijal dobre kakvoće;

               (19)

               budući da države članice imaju poteškoća u tumačenju i prijenosu navedene Direktive;

               (20)

               budući da se smatra da je navedena Direktiva pogodna za uključivanje u inicijativu SLIM (Simpler legislation for the Internal Market – Pojednostavnjeni propisi za unutarnje tržište) koju je Komisija pokrenula u svibnju 1996.;

               (21)

               budući da je SLIM-ov tim za ukrasne biljke dao više preporuka s ciljem pojednostavljivanja navedene Direktive; budući da su te preporuke sadržane u Priopćenju Komisije upućenom Vijeću i Europskom parlamentu o inicijativi SLIM;

               (22)

               budući da se te preporuke odnose na osobe koje ta Direktiva nadzire, na vrste koje su tom Direktivom obuhvaćene, na autentičnost sorta te povezanost s Direktivom 77/93/EEZ i jednakovrijednost s trećim zemljama;

               (23)

               budući da je nakon razmatranja tih preporuka poželjno izmijeniti neke odredbe Direktive 91/682/EEZ; budući da je, uzimajući u obzir broj takvih izmjena, navedenu Direktivu radi jasnoće potrebno preinačiti,

         DONIJELO JE OVU DIREKTIVU:
   GLAVA I.

      PODRUČJE PRIMJENE

   Članak 1.
   1.   Ova se Direktiva primjenjuje na stavljanje na tržišta poljoprivrednog reprodukcijskog materijala ukrasnog bilja u Zajednici. Ona ne smije dovoditi u pitanje pravila o zaštiti divlje flore koja je utvrđena Uredbom (EZ) br. 338/97, pravila o ambalaži i ambalažnom otpadu iz Direktive 94/62/EZ Europskog parlamenta i Vijeća (7), ako drukčije nije predviđeno ovom Direktivom ili na temelju ove Direktive, te pravila o zdravstvenom stanju bilja utvrđena u Direktivi 77/93/EEZ.
   2.   Ova se Direktiva ne primjenjuje na:

               —

               materijal namijenjen izvozu u treće zemlje koji je označen kao takav i koji se dovoljno odvojeno čuva,

               —

               materijal za proizvode koji nisu namijenjeni za ukrasne svrhe, ako je obuhvaćen drugim propisima Zajednice o stavljanju na tržište takvog materijala.

         3.   U skladu s postupkom utvrđenim u članku 17., može se odlučiti da se neki ili svi zahtjevi iz ove Direktive ne primjenjuju na sjeme određenih vrsta ili skupina biljaka kad je ono namijenjeno proizvodnji daljnjeg poljoprivrednog reprodukcijskog materijala i kad nema veće povezanosti između kvalitete tog sjemena i kvalitete materijala koji se iz njega uzgaja.
   GLAVA II.

      DEFINICIJE

   Članak 2.
   Za potrebe ove Direktive primjenjuju se ove definicije:

               1.

               „Sadni materijal”: biljni materijal namijenjen:

                           —

                           razmnožavanju ukrasnog bilja, ili

                           —

                           proizvodnji ukrasnog bilja; međutim, za proizvodnju od cjelovitog bilja, ta se definicija primjenjuje samo onda kad je dobiveno ukrasno bilje namijenjeno daljnjem stavljanju na tržište.

                     „Razmnožavanje”: umnožavanje vegetativnim ili drugim sredstvima.

               2.

               „Dobavljač”: svaka fizička ili pravna osoba koja se profesionalno bavi stavljanjem na tržište ili uvozom poljoprivrednog reprodukcijskog materijala.

               3.

               „Stavljanje na tržište”: prodaja ili isporuka od strane dobavljača drugoj osobi. „Prodaja” uključuje da je proizvod dostupan ili ga ima na zalihi, izložen za prodaju te ponuđen na prodaju.

               4.

               „odgovorno službeno tijelo”:

                           (a)

                           tijelo koje je osnovala ili odredila država članica pod nadzorom nacionalne vlade i koje je odgovorno za pitanja u pogledu kakvoće;

                           (b)

                           svako državno tijelo osnovano:

                                       —

                                       na nacionalnoj razini, ili

                                       —

                                       na regionalnoj razini pod nadzorom nacionalnih tijela, unutar granica utvrđenih ustavom predmetne države članice.

                     Navedena tijela mogu, u skladu sa svojim nacionalnim zakonodavstvom, povjeriti zadatke predviđene ovom Direktivom koji će se obaviti pod njihovim nadzorom i u njihovoj ovlasti svakoj pravnoj osobi, bez obzira je li regulirana javnim ili privatnim pravom, isključivo za određene javne funkcije, pod uvjetom da ta osoba ili njezini članovi nemaju osobnog interesa u ishodu mjera koje poduzimaju.
               Nadalje, u skladu s postupkom utvrđenom u članku 17., ostale pravne osobe osnovane u ime tijela iz točke (a), koje djeluju pod nadzorom tog tijela i u njegovoj su ovlasti, mogu se potvrditi pod uvjetom da nemaju osobnog interesa u krajnjem cilju mjera koje poduzimaju.
               Države članice obavješćuju Komisiju o svojim odgovornim službenim tijelima. Komisija taj podatak prosljeđuje ostalim državama članicama.

               5.

               „Serija”: nekoliko jedinica jednog proizvoda istovjetnog sastava i podrijetla.

         GLAVA III.

      ZAHTJEVI KOJE SADNI MATERIJAL MORA ISPUNJAVATI

   Članak 3.
   1.   Dobavljači poljoprivredni reprodukcijski materijal mogu staviti na tržište samo ako on ispunjava uvjete utvrđene u ovoj Direktivi.
   2.   Stavak 1. ne primjenjuje se na poljoprivredni reprodukcijski materijal namijenjen:

               (a)

               ispitivanju ili znanstvenim svrhama;

               (b)

               radu na selekcioniranju; ili

               (c)

               očuvanju genetske raznolikosti.

         3.   Detaljna pravila za primjenu stavka 2. mogu se donijeti u skladu s postupkom utvrđenim u članku 17.
   Članak 4.
   Sadni materijal mora, ako je to primjenjivo, ispunjavati odgovarajuće uvjete za zdravstveno stanje bilja utvrđene u Direktivi 77/93/EEZ.
   Članak 5.
   1.   Ne dovodeći u pitanje odredbe iz članka 1. i članka 4, poljoprivredni reprodukcijski materijal, kad se stavlja na tržište, mora:

               —

               barem prema vizualnom pregledu biti u osnovi bez ikakvih štetnih organizama koji narušavaju kvalitetu ili bilo kakvih njihovih znakova ili pokazatelja koji smanjuju njegovu korisnost,

               —

               u osnovi biti bez ikakvih nedostataka koji bi mogli narušiti njegovu kvalitetu kao poljoprivrednog reprodukcijskog materijala,

               —

               imati zadovoljavajuću snagu i dimenzije koji jamče upotrebljivost poljoprivrednog reprodukcijskog materijala,

               —

               ako je riječ o sjemenu, ono mora imati zadovoljavajući postotak klijavosti,

               —

               ako se stavlja na tržište upućivanjem na sortu na temelju članka 9, imati zadovoljavajući sortne značajke i čistoću.

         2.   Svaki poljoprivredni reprodukcijski materijal koji na temelju vidljivih znakova ili pokazatelja nije posve slobodan od štetnih organizama mora se odgovarajuće tretirati ili, ako je to primjenjivo, ukloniti.
   3.   Za materijal agruma moraju se ispuniti sljedeći zahtjevi:

               (a)

               materijal mora potjecati od izvornog materijala (matične biljke) koji je pregledan i koji nije imao pokazatelje virusa, organizama sličnih virusu ili bolesti;

               (b)

               materijal se mora pregledati i utvrditi da u osnovi nema takvih virusa, virusima sličnih organizama ili bolesti od posljednjeg vegetacijskog ciklusa; i

               (c)

               u slučaju cijepljenja, mora biti cijepljen na korijen podloge, osim materijala osjetljivih na viroide.

         4.   U slučaju lukovica cvijeća moraju se ispuniti ovi zahtjevi:

               —

               poljoprivredni reprodukcijski materijal mora potjecati izravno od materijala koji je u uzgojnom stadiju pregledan i u kojem u osnovi nije bilo štetnih organizama i bolesti, odnosno njihovih znakova ili pokazatelja.

         5.   U skladu s postupkom iz članka 18., može se utvrditi plan za određeni rod ili vrstu koji će predvidjeti dodatne uvjete o kvaliteti koje poljoprivredni reprodukcijski materijal koji se stavlja na tržište mora ispunjavati. Rod ili vrsta uključuju se u plan samo ako se pokaže potreba za tim dodatnim pravilima. Pri utvrđivanju takve potrebe primjenjuju se ovi kriteriji:

               —

               postojanje problema u pogledu kakvoće poljoprivrednog reprodukcijskog materijala dotične vrste ili roda, koji se zadovoljavajuće može riješiti samo zakonodavnim sredstvima,

               —

               gospodarska važnost poljoprivrednog reprodukcijskog materijala dotične vrste ili roda,

               —

               usklađenost s nekim međunarodnim standardima o reguliranju nekarantenskih štetnika.

         GLAVA IV.

      ZAHTJEVI KOJE MORAJU ISPUNJAVATI DOBAVLJAČI POLJOPRIVREDNOG REPRODUKCIJSKOG MATERIJALA

   Članak 6.
   1.   Ne dovodeći u pitanje stavak 2., dobavljači se moraju službeno registrirati za obavljanje djelatnosti u skladu s ovom Direktivom. Odgovorno službeno tijelo može smatrati da su dobavljači koji su već registrirani u skladu s Direktivom 77/93/EEZ registrirani i za djelatnosti na koje se ova Direktiva odnosi. Međutim, i ti dobavljači moraju ispunjavati zahtjeve ove Direktive.
   2.   Stavak 1. ne primjenjuje se na dobavljače koji proizvode nude na prodaju osobama koje nisu službeno uključene u proizvodnju ili prodaju ukrasnog bilja ili poljoprivrednog reprodukcijskog materijala. Međutim, i ti dobavljači moraju ispunjavati zahtjeve ove Direktive.
   Članak 7.
   1.   Dobavljači u proizvodnji poljoprivrednog reprodukcijskog materijala moraju:

               —

               utvrditi i nadzirati kritične točke u proizvodnom procesu koje utječu na kvalitetu materijala,

               —

               čuvati podatke o nadzoru utvrđenom u prvoj alineji potrebne za pregled koji može zatražiti nadležno službeno tijelo,

               —

               kad je to potrebno, uzimati uzorke za laboratorijsku analizu odgovarajućom opremom i stručnošću,

               —

               osigurati da tijekom proizvodnje serije reprodukcijskog materijala ostanu prepoznatljive.

         2.   U slučaju da se u prostoru dobavljača koji se bavi proizvodnjom reprodukcijskog materijala pojavi štetni organizam naveden u Direktivi 77/93/EEZ ili štetni organizam u mjeri utvrđenoj na temelju članka 5 stavka 5, dobavljač o tome mora izvijestiti nadležno službeno tijelo te provesti sve mjere koje to tijelo predviđa.
   3.   Kad se reprodukcijski materijal stavlja na tržište, registrirani dobavljači moraju čuvati evidenciju prodaje ili kupnje najmanje 12 mjeseci.
   4.   Pravila za primjenu stavka 1. mogu se utvrditi u skladu s postupkom utvrđenim u članku 17.
   GLAVA V.

      STAVLJANJE NA TRŽIŠTE I OZNAČIVANJE

   Članak 8.
   1.   Poljoprivredni reprodukcijski materijal stavlja se na tržište u serijama. Međutim, reprodukcijski materijal različitih serija može se staviti na tržište u jednoj pošiljci, pod uvjetom da dobavljač vodi evidenciju o sastavu i podrijetlu različitih serija.
   2.   Prilikom stavljanja na tržište, poljoprivredni reprodukcijski materijal mora biti popraćen oznakom ili drugim dokumentom koji ispostavi dobavljač.
   3.   U skladu s postupkom iz članka 17. moraju se utvrditi zahtjevi koji se odnose na oznaku ili dokument iz stavka 2. u slučaju stavljanja na tržište reprodukcijskog materijala za osobe koje se profesionalno ne bave proizvodnjom ili prodajom ukrasnog bilja ili poljoprivrednog reprodukcijskog materijala, zahtjevi o označivanju mogu se ograničiti na odgovarajući podatak o proizvodu. Zahtjevi koji se odnose na pakiranje poljoprivrednog reprodukcijskog materijala mogu se donijeti u skladu s istim postupkom.
   4.   Stavak 1. ne primjenjuje se na poljoprivredni reprodukcijski materijal koji se stavlja na tržište za osobe koje se ne bave profesionalno proizvodnjom ili prodajom ukrasnog bilja ili poljoprivrednog reprodukcijskog materijala.
   Članak 9.
   1.   Poljoprivredni reprodukcijski materijal može se staviti na tržište upućivanjem na sortu samo ako je dotična sorta:

               —

               pravno zaštićena pravom o biljnoj sorti u skladu s odredbama o zaštiti novih sorata, ili

               —

               službeno registrirana, ili

               —

               opće poznata, ili

               —

               uvrštena na popis koji vodi dobavljač s detaljnim opisom i oznakom. Ti se popisi izrađuju u skladu s prihvaćenim međunarodnim smjernicama kad su one primjenjive. Popisi moraju na zahtjev biti dostupni nadležnom službenom tijelu dotične države članice.

         2.   Koliko god je to moguće, svaka sorta mora nositi istu oznaku u svim državama članicama u skladu s provedbenim mjerama koje se mogu donijeti u skladu s odredbama iz članka 17. ili, ako te mjere nisu donesene, u skladu s prihvaćenim međunarodnim smjernicama.
   3.   Kad se reprodukcijski materijal stavlja na tržište upućivanjem na skupinu biljaka, a ne na sortu iz stavka 1., dobavljač mora označiti skupinu biljaka na takav način da se izbjegne moguća zamjena s nekom sortnom oznakom.
   4.   Dodatne provedbene odredbe za četvrtu alineju stavka 1. mogu se donijeti u skladu s postupkom utvrđenim u članku 17.
   GLAVA VI.

      POLJOPRIVREDNI REPRODUKCIJSKI MATERIJAL KOJI ISPUNJAVA MANJE STROGE ZAHTJEVE

   Članak 10.
   U slučaju privremenih teškoća u nabavi poljoprivrednog reprodukcijskog materijala koji ispunjava zahtjeve ove Direktive koji se unutar Zajednice ne mogu riješiti, mogu se donijeti pravila u skladu s postupkom utvrđenim u članku 17. koja se odnose na stavljanje na tržište poljoprivrednog reprodukcijskog materijala koji ispunjava manje stroge zahtjeve.
   GLAVA VII.

      POLJOPRIVREDNI REPRODUKCIJSKI MATERIJAL PROIZVEDEN U TREĆIM ZEMLJAMA

   Članak 11.
   1.   U skladu s postupkom utvrđenim u članku 17. odlučuje se je li reprodukcijski materijal proizveden u trećim zemljama u svakom pogledu jednakovrijedan materijalu proizvedenom u Zajednici u skladu s ovom Direktivom.
   2.   Do donošenja odluke iz stavka 1., poljoprivredni reprodukcijski materijal ne može se uvoziti iz trećih zemalja, osim ako dobavljač uvoznik prije uvoza ne osigura da je materijal koji se uvozi u svakome pogledu istovjetan poljoprivrednom reprodukcijskom materijalu proizvedenom u Zajednici u skladu s ovom Direktivom, posebno s obzirom na kvalitetu, tipične značajke i zdravstveno stanje bilja.
   3.   Uvoznik mora obavijestiti odgovorno službeno tijelo o uvezenom materijalu iz stavka 2. i voditi evidenciju o svom ugovoru s dobavljačem iz treće zemlje.
   4.   Provedbene mjere koje se odnose na postupak kojeg se valja pridržavati i daljnji zahtjevi koje uvoznici moraju ispunjavati mogu se utvrditi u skladu s postupkom utvrđenim u članku 17.
   GLAVA VIII.

      KONTROLNE MJERE I OPĆE ODREDBE

   Članak 12.
   1.   Države članice moraju od dobavljača zahtijevati da poduzmu sve potrebne mjere kako bi jamčili usklađenost sa zahtjevima ove Direktive. U tom smislu države članice moraju osigurati da se reprodukcijski materijal službeno pregleda:

               —

               barem slučajnim pregledima, i

               —

               barem pri nuđenju na prodaju osobama koje se profesionalno bave proizvodnjom ili prodajom ukrasnog bilja ili poljoprivrednog reprodukcijskog materijala,

         kako bi provjerile usklađenost sa zahtjevima. Države članice mogu, također, uzeti uzorke kako bi provjerile usklađenost. U provedbi nadzora i praćenja stanja, odgovorna službena tijela moraju u svakom prihvatljivom trenutku imati neometan pristup svim dijelovima objekata dobavljača.
   Komisija će do 31. prosinca 2002. podnijeti izvješće Vijeću o postupku kontrole predviđenom u ovom članku, zajedno s odgovarajućim prijedlozima koji mogu, ako je to primjenjivo, uključivati prijedloge za ukidanje zahtjeva ove Direktive iz maloprodaje.
   2.   Detaljni provedbeni postupci za službene provjere predviđene ovom Direktivom mogu se utvrditi u skladu s postupkom utvrđenim u članku 17.
   Članak 13.
   1.   Ako se tijekom službene provjere iz članka 12. ili provjera iz članka 14. utvrdi da poljoprivredni reprodukcijski materijal ne ispunjava zahtjeve ove Direktive, odgovorno službeno tijelo mora osigurati da dobavljač poduzme odgovarajuće popravne radnje ili, ako to nije moguće, zabraniti stavljanje na tržište tog reprodukcijskog materijala u Zajednici.
   2.   Ako se utvrdi da poljoprivredni reprodukcijski materijal koji određeni dobavljač stavlja na tržište ne ispunjava zahtjeve ove Direktive, dotična država članica mora osigurati da se prema tom dobavljaču poduzmu odgovarajuće mjere.
   3.   Svaka mjera koja se poduzme u skladu sa stavkom 2. mora se povući čim se s dovoljno sigurnosti utvrdi da će se na poljoprivredni reprodukcijski materijal koji je dobavljač namijenio stavljanju na tržište u budućnosti primjenjivati zahtjevi i uvjeti ove Direktive.
   Članak 14.
   1.   Kada je to primjenjivo, ispitivanja i testovi u državama članicama provode se na uzorcima kako bi se provjerilo je li reprodukcijski materijal usklađen sa zahtjevima i uvjetima ove Direktive. Komisija može ustrojiti ispitne inspekcije sastavljene od predstavnika država članica i Komisije.
   2.   U skladu s postupkom utvrđenim u članku 17., može se odlučiti da je potrebno provesti ispitivanja i testove Zajednice za svrhu spomenutu u stavku 1. Komisija može ustrojiti ispitne inspekcije Zajednice sastavljene od predstavnika država članica i Komisije.
   3.   Ispitivanja ili testovi iz stavaka 1. i 2. koriste se za usklađivanje tehničkih metoda ispitivanja reprodukcijskog materijala. Izvješća o napretku o ispitivanjima i testovima šalju se Komisiji i podnose Odboru iz članka 17.
   4.   Komisija mora osigurati da se, u odgovarajućim slučajevima, rješenja za koordinaciju, provođenje i provjeru ispitivanja iz stavka 1. i stavka 2. izrade unutar Odbora iz članka 17. Kad se pojave problemi u pogledu organizama obuhvaćenih Direktivom 77/93/EEZ, Komisija mora obavijestiti Stalni odbor za biljno zdravstvo, s kojim se također savjetuje o protokolima za ispitivanja Zajednice kad se oni odnose na organizme obuhvaćene Direktivom 77/93/EEZ. Poljoprivredni reprodukcijski materijal proizveden u trećim zemljama može se također uključiti u ispitivanja.
   Članak 15.
   Stavljanje na tržište reprodukcijskog materijala koji je u skladu sa zahtjevima ove Direktive ne podliježe nikakvim ograničenjima s obzirom na dobavljača, kvalitetu, zdravstveno stanje bilja, označivanje i pakiranje, osim onih utvrđenih u ovoj Direktivi.
   Članak 16.
   U skladu s postupkom utvrđenim u članku 17., država članica može na svoj zahtjev, i u skladu s određenim uvjetima, biti u cijelosti ili djelomično oslobođena od određenih obveza iz ove Direktive s obzirom na tipove poljoprivrednog reprodukcijskog materijala određenih rodova i vrsta čija je proizvodnja od zanemarive gospodarske važnosti na njezinom državnom području, osim kad bi to bilo u suprotnosti s člankom 15.
   GLAVA IX.

      POSTUPCI ODBORA

   Članak 17.
   1.   Prilikom upućivanja na postupak utvrđen u ovom članku, Komisiji pomaže Stalni odbor za poljoprivredni reprodukcijski materijal ukrasnog bilja, kojim predsjedava predstavnik Komisije.
   2.   Predstavnik Komisije Stalnom odboru podnosi nacrt mjera koje valja poduzeti. Stalni odbor daje svoje mišljenje o nacrtu u roku koji predsjedatelj može utvrditi ovisno o žurnosti predmeta. Mišljenje se donosi većinom utvrđenom u članku 148. stavku 2. Ugovora za odluke koje Vijeće donosi na prijedlog Komisije. Glasovi predstavnika država članica u Odboru ponderiraju se na način određen u tom članku. Predsjednik ne glasuje.

               3.

                           (a)

                           Komisija donosi mjere koje se odmah primjenjuju.

                           (b)

                           Međutim, ako te mjere nisu u skladu s mišljenjem Odbora, Komisija mora o njima odmah obavijestiti Vijeće.
                           U tom slučaju:

                                       —

                                       Komisija može odgoditi primjenu mjera koje je potaknula za razdoblje koje ne smije prelaziti mjesec dana od dana tog priopćenja,

                                       —

                                       Vijeće, koje djeluje kvalificiranom većinom, može donijeti drukčiju odluku u roku iz prve alineje.

         4.   Odbor može, na zahtjev predsjednika ili jedne od država članica, razmotriti svako pitanje važno za predmet ove Direktive.
   Članak 18.
   1.   Prilikom upućivanja na postupak utvrđen u ovom članku, Komisiji pomaže Stalni odbor za poljoprivredni reprodukcijski materijal i ukrasno bilje, kojim predsjedava predstavnik Komisije.
   2.   Predstavnik Komisije podnosi Odboru nacrt mjera koje valja poduzeti. Odbor predaje svoje mišljenje o nacrtu u roku koji predsjedatelj može odrediti ovisno o žurnosti predmeta. Mišljenje se, u skladu s člankom 148. stavkom 2. Ugovora, donosi većinom glasova za odluke koje treba donijeti Vijeće na prijedlog Komisije. Glasovi predstavnika država članica u Odboru ponderiraju se na način određen u tom članku. Predsjednik ne glasuje.

               3.

                           (a)

                           Komisija donosi predviđene mjere ako su u skladu s mišljenjem Odbora.

                           (b)

                           Ako predviđene mjere nisu u skladu s mišljenjem Odbora, ili ako mišljenje nije dostavljeno, Komisija mora odmah podnijeti Vijeću prijedlog koji se odnosi na mjere koje treba poduzeti. Vijeće djeluje kvalificiranom većinom.
                           Ako nakon isteka roka od tri mjeseca od dana upućivanja Vijeću Vijeće ne djeluje, predložene mjere usvaja Komisija.

         GLAVA X.

      ZAVRŠNE ODREDBE

   Članak 19.
   1.   Države članice donose zakone i druge propise potrebne za usklađivanje s ovom Direktivom 1. srpnja 1999. O tome moraju odmah obavijestiti Komisiju.
   2.   Kad države članice donose te mjere, one prilikom službene objave moraju sadržavati uputu na ovu Direktivu ili se uz njih mora navesti takva uputa. Načine tog upućivanja određuju države članice.
   3.   Države članice moraju Komisiji dostaviti tekst glavnih odredaba nacionalnog prava koje donesu u području na koje se odnosi ova Direktiva.
   Članak 20.
   1.   Direktiva 91/682/EEZ stavlja se izvan snage s učinkom od 1. srpnja 1999., ne dovodeći u pitanje obveze država članica s obzirom na razdoblje prijenosa i provedbe iz dijela A Priloga ovoj Direktivi.
   2.   Upućivanja na Direktivu 91/682/EEZ stavljenu izvan snage tumače se kao upućivanja na ovu Direktivu i čitaju se u skladu s korelacijskom tablicom iz dijela B Priloga ovoj Direktivi.
   3.   Provedbene odredbe usvojene na temelju Direktive 91/682/EEZ i dalje ostaju na snazi osim ako se ne izmijene novim provedbenim odredbama.
   Članak 21.
   Ova je Direktiva upućena državama članicama.

      Sastavljeno u Bruxellesu 20. srpnja 1998.

            Za Vijeće

            Predsjednik

         W. MOLTERER

      (1)  SL C 50, 17.2.1998., str. 8.

      (2)  SL C 104, 6.4.1998., str. 40.

      (3)  SL C 157, 25.5.1998., str. 3.

      (4)  SL L 26, 31.1.1977., str. 20. Direktiva kako je zadnje izmijenjena Direktivom Komisije 98/2/EZ (SL L 15, 21.1.1998., str. 34.).

      (5)  SL L 61, 3.3.1997., str. 1. Uredba kako je izmijenjena Uredbom Komisije (EZ) br. 938/97 (SL L 140, 30.5.1997., str. 1.).

      (6)  SL L 376, 31.12.1991., str. 21.

      (7)  SL L 365, 31.12.1994., str. 10.
   PRILOG
   DIO A

      Rokovi za prijenos u nacionalno pravo i provedbu

               Direktiva

               Rok za prijenos

               Rok za provedbu

               91/682/EEZ (SL L 376, 31.12.1991., str. 21.)

               31. prosinca 1992.

               Članci 5-11, 14, 15, 17, 19. i 24. (za sve rodove i vrste) 31. prosinca 1993.

         DIO B

      Korelacijska tablica

               Ova Direktiva

               Direktiva 91/682/EEZ

               Članak 1.

               Članci 1. i 2.

               Članak 2.

               Članak 3.

               Članak 3.

               Članak 8.

               Članak 4.

               —

               Članak 5.

               Članak 4.

               Članak 6.

               Članak 6.

               Članak 7.

               Članak 5.

               Članak 8.

               Članci 10. i 11.

               Članak 9.

               Članak 9.

               Članak 10.

               Članak 13.

               Članak 11.

               Članak 16.

               Članak 12.

               Članci 17. i 18.

               Članak 13.

               Članak 19.

               Članak 14.

               Članak 20.

               Članak 15.

               Članak 14.

               Članak 16.

               —

               Članak 17.

               Članak 21.

               Članak 18.

               Članak 22.

               Članak 19.

               —

               Članak 20.

               —

               Članak 21.

               —


title: 2008/7/EZ: Direktiva 2008/7/EZ Vijeća od 12. veljače 2008. o neizravnim porezima na prikupljanje kapitala

text:
               09/Sv. 002

               HR

               Službeni list Europske unije

               159

         32008L0007

               L 046/11

               SLUŽBENI LIST EUROPSKE UNIJE

               12.02.2008.

      DIREKTIVA 2008/7/EZ VIJEĆA

   od 12. veljače 2008.
   o neizravnim porezima na prikupljanje kapitala
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 93. i 94.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Direktiva Vijeća 69/335/EEZ od 17. srpnja 1969. o neizravnim porezima na prikupljanje kapitala (3) nekoliko je puta značajno izmijenjena (4). Budući da su neophodne dodatne izmjene, potrebno ju je radi jasnoće preinačiti.

               (2)

               Neizravni porezi na prikupljanje kapitala, prije svega porez na kapital (porez koji se obračunava trgovačkim društvima na kapitalna ulaganja), biljezi na vrijednosne papire i pristojbe na postupke restrukturiranja, bez obzira na to uključuju li takvi postupci povećanje kapitala, povećavaju diskriminaciju, dvostruko oporezivanje i nejednakost koji ometaju slobodni protok kapitala. Isto vrijedi za druge neizravne poreze koji imaju iste osobine kao i porez na kapital i porez na vrijednosne papire.

               (3)

               S obzirom na navedeno, u interesu je unutarnjeg tržišta harmonizacija zakonodavstva o neizravnom oporezivanju prikupljanja kapitala da bi se uklonili, što je više moguće, čimbenici koji mogu ometati uvjete natjecanja ili spriječiti slobodan protok kapitala.

               (4)

               Gospodarski učinci poreza na kapital štetno utječu na restrukturiranje i razvoj poduzeća. Takvi su učinci posebno škodljivi u postojećoj gospodarskoj situaciji, u kojoj je nužno potrebno dati prednost poticanju ulaganja.

               (5)

               Najbolje rješenje za ostvarivanje navedenih ciljeva bilo bi ukidanje poreza na kapital.

               (6)

               Međutim, gubici prihoda do kojih bi došlo pri izravnoj primjeni takve mjere neprihvatljivi su za države članice koje trenutačno primjenjuju porez na kapital. Stoga bi te države članice i dalje trebale moći oporezivati porezom na kapital sve ili dio predmetnih transakcija, pri čemu se podrazumijeva da se unutar pojedine države članice mora naplaćivati jedinstvena porezna stopa. Ako država članica odluči ne primjenjivati porez na kapital na sve ili dio transakcija obuhvaćenih ovom Direktivom, ta država članica ne smije imati mogućnost ponovnog uvođenja takvog poreza.

               (7)

               Pojam unutarnjeg tržišta podrazumijeva da se porez na prikupljanje kapitala od strane trgovačkih društava na unutarnjem tržištu naplaćuje samo jednom. Prema tome, ako država članica koja ima pravo oporezivanja ne ubire porez na kapital na određene ili sve transakcije obuhvaćene ovom Direktivom, niti jedna druga država članica na smije koristiti pravo oporezivanja u smislu navedenih transakcija.

               (8)

               U slučajevima kada države članice nastavljaju ubirati porez na kapital primjereno je održavati stroge uvjete, posebno s obzirom na izuzeća i smanjenja.

               (9)

               Pored poreza na kapital, ne ubiru se neizravni porezi na prikupljanje kapitala. Porez na kapital ne bi se trebao ubirati na vrijednosne papire, bez obzira na njihovo podrijetlo te da li predstavljaju vlastiti ili posuđeni kapital.

               (10)

               Popis društava kapitala utvrđenih Direktivom 69/335/EEZ je nepotpun i stoga bi se trebao prilagoditi.

               (11)

               Budući da države članice ne mogu na odgovarajući način ostvariti ciljeve ove Direktive, te oni stoga mogu bolje ostvariti na razini Zajednice, Zajednica može usvojiti mjere, u skladu s načelom podružnice, kako je navedeno u članku 5. Ugovora. U skladu s načelom proporcionalnosti, kako je utvrđeno u navedenom članku, ova Direktiva ne obuhvaća više no što je potrebno za ostvarenje postavljenih ciljeva.

               (12)

               Obveza prenošenja ove Direktive u nacionalno pravo trebala bi se ograničiti na one odredbe koje predstavljaju značajnu promjenu u usporedbi s ranijim direktivama. Obveza prenošenja odredbi koje nisu izmijenjene proizlazi iz ranijih direktiva.

               (13)

               Ova Direktiva ne dovodi u pitanje obveze država članica s obzirom na vremenska ograničenja prenošenje u nacionalno pravo direktiva navedenih u Prilogu II., dijelu B.

               (14)

               S obzirom na štetne učinke poreza na kapital, Komisija bi svake tri godine trebala izvijestiti o djelovanju ove Direktive s ciljem ukidanja navedenog poreza,

         DONIJELA JE OVU DIREKTIVU:
   POGLAVLJE I.

      SADRŽAJ I PODRUČJE PRIMJENE

   Članak 1.
   Sadržaj
   Ova Direktiva uređuje obračunavanje neizravnih poreza s obzirom na sljedeće:

               (a)

               priljev kapitala društvima kapitala;

               (b)

               restrukturiranje koje uključuje društva kapitala;

               (c)

               pitanje određenih vrijednosnih papira i zadužnica.

         Članak 2.
   Društvo kapitala
   1.   Za potrebe ove Direktive „društvo kapitala” jest:

               (a)

               bilo koje društvo koje je strukturirano na jedan od načina navedenih u Prilogu I.;

               (b)

               bilo koje društvo, udruga ili pravna osoba čijim se udjelima u kapitalu ili imovini može trgovati na burzi;

               (c)

               bilo koje društvo, udruga ili pravna osoba koja ostvaruje profit, čiji članovi imaju pravo prenijeti svoje udjele na treće stranke bez prethodnog odobrenja i snose odgovornost isključivo za dugove društva, udruge ili treće osobe u smislu vlastitih udjela.

         2.   Za potrebe ove Direktive, bilo koje društvo, udruga ili pravna osoba koja ostvaruje profit, smatra se društvom kapitala.
   Članak 3.
   Priljev kapitala
   Za potrebe ove Direktive i podložno članku 4., sljedeće se transakcije smatraju „priljevom kapitala”:

               (a)

               osnivanje društva kapitala;

               (b)

               pretvorba u društvo kapitala, udrugu ili pravnu osobu koja nije društvo kapitala;

               (c)

               povećanje kapitala društva, ulaganjem sredstava bilo koje vrste;

               (d)

               povećanje imovine društva ulaganjem sredstava bilo koje vrste kao naknade, ne za udjele u kapitalu ili imovini društva, nego za prava koja su iste vrste kao i prava članova, primjerice pravo glasovanja, udjela u dobiti ili u višku nakon likvidacije;

               (e)

               preseljenje iz treće države u državu članicu mjesta stvarne uprave društva kapitala čije je sjedište u trećoj državi;

               (f)

               preseljenje iz treće države u državu članicu sjedišta društva kapitala čije je mjesto stvarne uprave u trećoj državi;

               (g)

               povećanje kapitala društva kapitalizacijom dobiti, ili trajnih ili privremenih rezervi;

               (h)

               povećanje sredstava društva kapitala pružanjem usluga od strane određenog člana, koje ne uključuje povećanje kapitala društva, ali koje uzrokuje promjene u pravima u društvu, ili koje može povećati vrijednost dionica društva;

               (i)

               zajam kojeg društvo kapitala uzima, ako vjerovnik ima pravo na udio u dobiti društva;

               (j)

               zajam kojeg društvo kapitala uzima zajedno s članom ili supružnikom ili djetetom člana, ili zajam kojeg je uzela treća stranka, ako za njega jamči član, pod uvjetom da takvi zajmovi imaju istu svrhu kao i povećanje kapitala društva.

         Članak 4.
   Restrukturiranje
   1.   Za potrebe ove Direktive, sljedeći se postupci restrukturiranja ne smatraju ulaganjima kapitala:

               (a)

               prijenos svih sredstava i obveza jednog ili više društava kapitala, ili jedne ili više grana aktivnosti na jedno ili više društava kapitala koje su u postupku osnivanja, ili koje već postoje, pod uvjetom da se odluka o prijenosu sastoji barem djelomično od vrijednosnih papira koji predstavljaju kapital društva koje vrši preuzimanje;

               (b)

               preuzimanje dionica, koje vrši društvo kapitala koje je u postupku osnivanja ili koje je već osnovano, a koje predstavljaju većinski dio prava na glasovanje drugog društva kapitala, pod uvjetom da se naknada za stečene dionice sastoji barem djelomice od vrijednosnih papira koji predstavljaju kapital prethodno navedenog društva. Kada se većina glasova ostvari putem dvije ili više transakcija, samo se transakcija putem koje se ostvaruje većina glasačkih prava i bilo koja sljedeća transakcija smatraju operacijama restrukturiranja.

         2.   Operacije restrukturiranja također uključuju prijenos cjelokupne imovine i obveza drugog društva kapitala koje je u potpunom vlasništvu prethodnog društva, na društvo kapitala.
   POGLAVLJE II.

      OPĆE ODREDBE

   Članak 5.
   Transakcije koje ne podliježu neizravnim porezima
   1.   Države članice ne oporezuju društva kapitala nikakvim oblikom neizravnih poreza s obzirom na sljedeće:

               (a)

               ulaganje kapitala;

               (b)

               zajmove, ili pružanje usluga, kao dio ulaganja kapitala;

               (c)

               registraciju ili bilo koju drugu formalnost koja je potrebna prije započinjanja poslovanja koja se zahtjeva od društva kapitala zbog njegovog pravnog oblika;

               (d)

               izmjene instrumenata o osnivanju ili propisa društva kapitala, a posebno sljedećih:

                           i.

                           pretvorba društva kapitala u drugačiju vrstu društva kapitala;

                           ii.

                           preseljenje mjesta stvarne uprave društva kapitala ili sjedišta društva iz države članice u drugu državu članicu;

                           iii.

                           promjena predmeta poslovanja društva kapitala;

                           iv.

                           produljenje razdoblja postojanja društva kapitala;

               (e)

               postupke restrukturiranja navedene u članku 4.

         2.   Države članice ne oporezuju nikakvim oblikom neizravnih poreza sljedeće:

               (a)

               stvaranje, izdavanje, uvrštavanje na kotaciju na burzi, plasiranje dionica na tržište i trgovanje dionicama, udjelima ili drugim vrijednosnim papirima iste vrste, ili potvrda koje predstavljaju takve vrijednosnice, bez obzira na to tko ih je izdao;

               (b)

               zajmove, uključujući vladine obveznice, koje su prikupljene izdavanjem zadužnica ili drugih prenosivih vrijednosnih papira,bez obzira na to tko ih je izdao, formalnosti koje su uz to vezane, niti na stvaranje, izdavanje, uvrštavanje na kotaciju na burzi, plasiranje na tržište i trgovanje takvim zadužnicama ili drugim prenosivim vrijednosnim papirima.

         Članak 6.
   Pristojbe i porez na dodanu vrijednost
   1.   Bez obzira na članak 5., države članice mogu naplaćivati sljedeće pristojbe i poreze:

               (a)

               pristojbe na prijenos vrijednosnih papira, bez obzira na to naplaćuju li se prema nepromjenjivoj stopi ili ne;

               (b)

               pristojbe na prijenos, uključujući poreze na upis nekretnina, na prijenos poslovanja ili nekretnina koje se nalaze na njezinom državnom području, na društvo kapitala;

               (c)

               pristojbe na prijenos za bilo kakav oblik imovine koja se prenosi na društvo kapitala, ako se ta imovina prenosi za naknadu koja nije u obliku udjela u društvu;

               (d)

               pristojbe na zasnivanje, upis ili brisanje hipoteke ili drugih tereta;

               (e)

               pristojbe u obliku naknada;

               (f)

               porez na dodanu vrijednost.

         2.   Iznos koji se naplaćuje putem pristojbi i poreza navedenih u točkama od (b) do (e) stavka 1., ne razlikuje se s obzirom na to nalaze li se mjesto stvarne uprave društva ili sjedište društva kapitala na državnom području države članice koja naplaćuje pristojbe ili poreze. Navedene svote ne smiju prelaziti iznose pristojbi ili poreza koji se primjenjuju na slične transakcije, a koje se odvijaju u državi članici koja ih naplaćuje.
   POGLAVLJE III.

      POSEBNE ODREDBE

   Članak 7.
   Ubiranje poreza na kapital u određenim državama članicama
   1.   Ne dovodeći u pitanje članak 5. stavak 1. točku (a), države članice koje društvima kapitala od 1. siječnja 2006. naplaćuju porez na prikupljanje kapitala, dalje u tekstu „porez na kapital”, mogu nastaviti s navedenim radnjama, pod uvjetom da su u skladu s člancima 8. do 14.
   2.   Ako u bilo kojem trenutku u razdoblju nakon 1. siječnja 2006. država članica prestane naplaćivati porez na kapital, ne smije ga ponovno uvesti.
   3.   Ako u bilo kojem trenutku u razdoblju nakon 1. siječnja 2006. država članica prestane naplaćivati porez na prikupljanje kapitala, naveden u članku 3. točkama od (g) do (j), ne smije ponovno uvesti porez na kapital na takvo prikupljanje kapitala, bez obzira na članak 10. stavak 2.
   4.   Ako u bilo kojem trenutku u razdoblju nakon 1. siječnja 2006. država članica prestane naplaćivati porez na kapital pri prikupljanju stalnih ili radnih sredstava podružnici, ne smije ponovno uvesti pristojbu na predmetno prikupljanje kapitala, bez obzira na članak 10. stavak 4.
   5.   Ako u bilo kojem trenutku u razdoblju nakon 1. siječnja 2006. država članica dopusti izuzetke iz članka 13., ne smije naknadno naplaćivati porez na kapital na prikupljanje dotičnog kapitala.
   Članak 8.
   Stopa poreza na kapital
   1.   Porez na kapital naplaćuje se po jedinstvenoj stopi.
   2.   Stopa poreza na kapital koju primjenjuje određena država članica ne smije prijeći stopu koju ta država članica primjenjuje 1. siječnja 2006.
   Kada nakon navedenog datuma država članica smanji stopu koju primjenjuje, ne smije ponovno uvesti višu stopu.
   3.   Stopa poreza na kapital ne smije ni u kojem slučaju prijeći 1 %.
   Članak 9.
   Isključenje određenih tijela iz opsega primjene
   Države članice mogu za potrebe ubiranja poreza na kapital odlučiti da društvima kapitala ne smatraju tijela koja su navedena u članku 2. stavku 2.
   Članak 10.
   Transakcije koje podliježu porezu na kapital i raspodjela prava na oporezivanje
   1.   Kada, u skladu s člankom 7. stavkom 1., država članica nastavi ubirati porez na kapital, porezom na kapital će oporezivati i ulaganja kapitala navedena u članku 3. točkama od (a) do (d), ako se mjesto stvarne uprave društva kapitala nalazi u toj državi članici u trenutku kada se ostvari ulaganje kapitala.
   Država članica također porezom na kapital oporezuje ulaganje kapitala navedeno u članku 3. točkama od (e) do (f).
   2.   Kada država članica nastavi naplaćivati porez na kapital, može ga ubirati na ulaganja kapitala navedena u članku 3. točkama od (g) do (j), ako se mjesto stvarne uprave društva kapitala nalazi u toj državi članici u vrijeme kada se ostvaruje ulaganje kapitala.
   3.   Kada se mjesto stvarne uprave društva kapitala nalazi u trećoj državi, a njezino se sjedište nalazi u državi članici koja i dalje naplaćuje porez na kapital, ulaganje kapitala podliježe porezu na kapital u toj državi članici.
   4.   Kada se sjedište i mjesto stvarne uprave društva kapitala nalaze u trećoj državi, ulaganje stalnog ili radnog kapitala u podružnicu koja se nalazi u državi članici koja nastavlja ubirati porez na kapital može podlijegati porezu na kapital te države članice.
   Članak 11.
   Osnova za određivanje poreza na kapital
   1.   U slučaju ulaganja kapitala iz članka 3. točaka (a), (c) i (d), osnova za određivanje poreza na kapital je stvarna vrijednost bilo koje vrste imovine koju ulože ili koje će uložiti članovi, nakon odbitka preuzetih obveza i troškova koje društvo snosi kao rezultat svakog uloga.
   Naplata poreza na kapital može se odgoditi dok ulozi nisu uplaćeni.
   2.   U slučaju ulaganja kapitala iz članka 3. točaka (b), (e) i (f), osnova za određivanje poreza na kapital stvarna je vrijednost bilo koje vrste imovine koja pripada društvu u trenutku pretvorbe ili prijenosa, nakon odbitka obveza i troškova za koje je društvo u tome trenutku odgovorno.
   3.   U slučaju ulaganja kapitala iz članka 3. točke (g), osnova za određivanje poreza na kapital jest nominalna vrijednost povećanja.
   4.   U slučaju ulaganja kapitala iz članka 3. točke (h), osnova za određivanje poreza na kapital stvarna je vrijednost pružene usluge, nakon odbitka preuzetih obveza i troškova koje je društvo snosilo kao posljedicu pružanja takvih usluga.
   5.   U slučaju priljeva kapitala iz članka 3. točaka (i) i (j), osnova za određivanje poreza na kapital je nominalna svota uzetog zajma.
   6.   U slučajevima iz stavaka 1. i 2., stvarna vrijednost u društvu koja je dodijeljena ili koja pripada svakome članu, može se koristiti kao osnova za određivanje poreza na kapital, osim kada se ulaganja vrše samo u gotovinskom obliku.
   Svota na koju se naplaćuje porez ni u kojem slučaju ne može biti manja od nominalne vrijednosti udjela u društvu koji su dodijeljeni ili koji pripadaju svakome članu.
   Članak 12.
   Isključivanje iz osnove procjene poreza na kapital
   1.   U slučaju povećanja kapitala, temelj za procjenu poreza na kapital ne uključuje sljedeće:

               (a)

               iznos sredstava društva kapitala koja su namijenjena povećanju kapitala i koja su već oporezovana porezom na kapital;

               (b)

               iznos zajmova koje je društvo kapitala uzelo koji su pretvoreni u udjele u društvu i koji se već oporezovani porezom na kapital;

         2.   Država članica može iz osnove za određivanje poreza na kapital isključiti iznos kapitala kojeg je uložio član s neograničenom odgovornošću za obveze društva kapitala, kao i udjele takvog člana u imovini društva.
   Kada država članica koristi navedenu ovlast, bilo koja transakcija zbog koje se obveza člana ograničava na njegov udio u kapitalu društva, posebno kada ograničenje obveze proizlazi iz pretvorbe društva kapitala u drugu vrstu društva kapitala, podliježe porezu na kapital.
   Porez na kapital naplaćuje se u svim takvim slučajevima na vrijednost udjela u imovini društva koji pripadaju članovima s neograničenom odgovornošću prema obvezama društva.
   3.   U slučaju ulaganja kapitala iz članka 3. točke (c), nakon smanjenja kapitala društva kao posljedice ostvarenih gubitaka, taj dio ulaganja kapitala koji odgovara smanjenju kapitala, može se izuzeti iz osnove za određivanje pod uvjetom da se to ulaganje kapitala ostvari unutar četiri godine od smanjenja kapitala.
   Članak 13.
   Izuzeća kod ulaganja kapitala za određen društva kapitala
   Države članice mogu od poreza na kapital izuzeti ulaganja kapitala u sljedećim slučajevima:

               (a)

               društva kapitala koja pružaju javne usluge, kao što su poduzeća javnog prijevoza, uprave luka ili poduzeća koja su zadužena za opskrbu vodom, plinom ili električnom energijom, u slučajevima kada su država ili regionalne ili lokalne vlasti vlasnici barem polovice kapitala društva;

               (b)

               društva kapitala čiji su ciljevi, prema propisima društva i u praksi, isključivo kulturni, socijalni, dobrotvorni i obrazovni.

         Države članice koje takva ulaganja kapitala izuzimaju od poreza na kapital, također primjenjuju isto izuzeće na priljeve stalnog ili radnog kapitala u podružnicu na svom državnom području, kako je navedeno u članku 10. stavku 4.
   Članak 14.
   Postupak odstupanja
   Određene vrste ulaganja kapitala ili društava kapitala mogu podlijegati izuzećima ili smanjenju stopa, da bi se ostvarila jednakost kod oporezivanja, ili u slučaju socijalnih pitanja, ili da bi se državi članici omogućilo rješavanje posebnih slučajeva.
   Država članica koja predlaže poduzimanje takve mjere predmet na vrijeme prosljeđuje Komisiji, imajući u vidu primjenu članka 97. Ugovora.
   POGLAVLJE IV.

      ZAVRŠNE ODREDBE

   Članak 15.
   Prenošenje
   1.   Države članice donose zakone i druge propise potrebne za usklađivanje s člancima 3., 4., 5., 7., 8., 12., 13. i 14. najkasnije do 31. prosinca 2008. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donesu ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Također sadrže izjavu prema kojoj se upućivanja na direktive koje su ovom Direktivom stavljene izvan snage u postojećim zakonima i drugim propisima smatraju upućivanjima na ovu Direktivu. Načine tog upućivanja i tekst navedene izjave određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 16.
   Stavljanje izvan snage
   Direktiva 69/355/EEZ, kako je izmijenjena Direktivama navedenima u dijelu A Priloga II., stavlja se izvan snage s učinkom od 1. siječnja 2009., ne dovodeći u pitanje obveze država članica s obzirom na vremenska ograničenja za prenošenje u nacionalno pravo direktiva navedenih u dijelu B Priloga II.
   Upućivanja na direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu III.
   Članak 17.
   Preispitivanje
   Komisija svake tri godine izvještava Vijeće o djelovanju ove Direktive, prije svega s ciljem ukidanja poreza na kapital. Da bi pomogle Komisiji pri preispitivanju, države članice Komisiji dostavljaju podatke o prihodu od poreza na kapital.
   Članak 18.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članci 1., 2., 6., 9., 10. i 11. primjenjuju se od 1. siječnja 2009.
   Članak 19.
   Adresati
   Ova je Direktiva upućena državama članicama.

      Sastavljeno u Bruxellesu 12. veljače 2008.

            Za Vijeće

            Predsjednik

         A. BAJUK

      (1)  Mišljenje Europskog parlamenta od 12. prosinca 2007. (još neobjavljeno u Službenom listu).

      (2)  SL C 126, 7.6.2007., str. 6.

      (3)  SL L 249, 3.10.1969., str. 25. Direktiva kako je zadnje izmijenjena Direktivom 2006/98/EZ (SL L 363, 20.12.2006., str. 129.).

      (4)  Vidjeti Prilog II., dio A.
   PRILOG I.

      POPIS DRUŠTAVA KOJA IZ ČLANKA 2. STAVKA 1. TOČKE (A)

               (1)

               Društva koja su osnovana prema Direktivi Vijeća (EZ) br. 2157/2001 od 8. listopada 2001. o Statutu europskog trgovačkog društva (SE) (1);

               (2)

               društva prema belgijskom pravu:

                           i.

                           société anonyme/naamloze vennootschap

                           ii.

                           société en commandite par actions/commanditaire vennootschap op aandelen

                           iii.

                           société privée à responsabilité limitée/besloten vennootschap met beperkte aansprakelijkheid

               (3)

               društva prema bugarskom pravu:

                           i.

                           „Акционерно дружество”

                           ii.

                           „Командитно дружество с акции”

                           iii.

                           „Дружество с ограничена отговорност”

               (4)

               društva prema češkom pravu:

                           i.

                           akciová společnost

                           ii.

                           komanditní společnost

                           iii.

                           společnost s ručením omezeným

               (5)

               društva prema danskom pravu:

                           i.

                           aktieselskab

                           ii.

                           kommandit-aktieselskab

               (6)

               društva prema njemačkom pravu:

                           i.

                           Aktiengesellschaft

                           ii.

                           Kommanditgesellschaft auf Aktien

                           iii.

                           Gesellschaft mit beschränkter Haftung

               (7)

               društva prema estonskom pravu:

                           i.

                           täisühing

                           ii.

                           usaldusühing

                           iii.

                           osaühing

                           iv.

                           aktsiaselts

                           v.

                           tulundusühistu

               (8)

               društva prema irskom pravu: društva s ograničenom odgovornošću

               (9)

               društva prema grčkom pravu:

                           i.

                           Ανώνυμος Εταιρία

                           ii.

                           Ετερόρρυθμος κατά μετοχάς Εταιρία

                           iii.

                           Εταιρία Περιωρισμένης Ευθύνης

               (10)

               društva prema španjolskom pravu:

                           i.

                           sociedad anónima

                           ii.

                           sociedad comanditaria por acciones

                           iii.

                           sociedad de responsabilidad limitada

               (11)

               društva prema francuskom pravu:

                           i.

                           société anonyme

                           ii.

                           société en commandite par actions

                           iii.

                           société à responsabilité limitée

               (12)

               društva prema talijanskom pravu:

                           i.

                           società per azioni

                           ii.

                           società in accomandita per azioni

                           iii.

                           società a responsabilità limitata

               (13)

               društva prema ciparskom pravu: εταιρείες περιορισμένης ευθύνης

               (14)

               društva prema latvijskom pravu: kapitālsabiedrība

               (15)

               društva prema litavskom pravu:

                           i.

                           akcinė bendrovė

                           ii.

                           uždaroji akcinė bendrovė

               (16)

               društva prema luksemburškom pravu:

                           i.

                           société anonyme

                           ii.

                           société en commandite par actions

                           iii.

                           société à responsabilité limitée

               (17)

               društva prema mađarskom pravu:

                           i.

                           részvénytársaság

                           ii.

                           korlátolt felelősségű társaság

               (18)

               društva prema malteškom pravu:

                           i.

                           Kumpaniji ta’ Responsabilità Limitata

                           ii.

                           Soċjetajiet in akkomandita li l-kapital tagħhom jkun maqsum f’azzjonijiet

               (19)

               društva prema nizozemskom pravu:

                           i.

                           naamloze vennootschap

                           ii.

                           besloten vennootschap met beperkte aansprakelijkheid

                           iii.

                           open commanditaire vennootschap

               (20)

               društva prema austrijskom pravu:

                           i.

                           Aktiengesellschaft

                           ii.

                           Gesellschaft mit beschränkter Haftung

               (21)

               društva prema poljskom pravu:

                           i.

                           spółka akcyjna

                           ii.

                           spółka z ograniczoną odpowiedzialnością

               (22)

               društva prema portugalskom pravu:

                           i.

                           sociedade anónima

                           ii.

                           sociedade em comandita por acções

                           iii.

                           sociedade por quotas

               (23)

               društva prema rumunjskom pravu:

                           i.

                           „societăți în nume colectiv”

                           ii.

                           „societăți în comandită simplă”

                           iii.

                           „societăți pe acțiuni”

                           iv.

                           „societăți în comandită pe acțiuni”

                           v.

                           „societăți cu răspundere limitată”

               (24)

               društva prema slovenskom pravu:

                           i.

                           delniška družba

                           ii.

                           komanditna delniška družba

                           iii.

                           družba z omejeno odgovornostjo

               (25)

               društva prema slovačkom pravu:

                           i.

                           akciová spoločnosť

                           ii.

                           poločnosť s ručením obmedzeným

                           iii.

                           komanditná spoločnosť

               (26)

               društva prema finskom pravu:

                           i.

                           osakeyhtiö – aktiebolag

                           ii.

                           osuuskunta – andelslag

                           iii.

                           säästöpankki – sparbank

                           iv.

                           vakuutusyhtiö – försäkringsbolag

               (27)

               društva prema švedskom pravu:

                           i.

                           aktiebolag

                           ii.

                           försäkringsaktiebolag

               (28)

               društva prema pravu Ujedinjene Kraljevine: društva osnovana s ograničenom odgovornošću.

      (1)  SL L 294, 10.11.2001., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG II.
   DIO A

      Direktiva stavljena izvan snage s popisom njezinih uzastopnih izmjena

   (iz članka 16. stavka 1.)

               Direktiva Vijeća 69/335/EEZ

               (SL L 249, 3.10.1969., str. 25.).

               Točka VI.1 Priloga I. Aktu o pristupanju iz 1972.

               (SL L 73, 27.3.1972., str. 93.).

               Direktiva Vijeća 73/79/EEZ

               (SL L 103, 18.4.1973., str. 13.).

               Direktiva Vijeća 73/80/EEZ

               (SL L 103, 18.4.1973., str. 15.).

               Direktiva Vijeća 74/553/EEZ

               (SL L 303, 13.11.1974., str. 9.).

               Točka VI.1 Priloga I. Aktu o pristupanju iz 1979.

               (SL L 291, 19.11.1979., str. 95.).

               Direktiva Vijeća 85/303/EEZ

               (SL L 156, 15.6.1985., str. 23.).

               Točka V.1 Priloga I. Aktu o pristupanju iz 1985.

               (SL L 302, 15.11.1985., str. 167.).

               Točka XI.B.I.1 Priloga I. Aktu o pristupanju iz 1994.

               (SL C 241, 29.8.1994., str. 196.).

               Točka 9.1 Priloga II. Aktu o pristupanju iz 2003.

               (SL L 236, 23.9.2003., str. 555.).

         DIO B

      Popis rokova za prenošenje u nacionalno pravo

   (iz članka 16. stavka 1.)

               Direktiva

               Rokovi za prenošenje

               Direktiva Vijeća 69/335/EEZ

               1. siječnja 1972.

               Direktiva Vijeća 73/79/EEZ

               —

               Direktiva Vijeća 73/80/EEZ

               —

               Direktiva Vijeća 74/553/EEZ

               —

               Direktiva Vijeća 85/303/EEZ

               1. siječnja 1986.

         PRILOG III.

      Korelacijska tablica

               Direktiva 69/335/EEZ

               Ova Direktiva

               Članak 1.

               Članak 7.

               —

               Članak 1.

               Članak 2. stavak 1.

               Članak 10. stavak 1. prvi podstavak i članak 10. stavak 2.

               Članak 2. stavak 2.

               Članak 10. stavak 3.

               Članak 2. stavak 3.

               Članak 10. stavak 4.

               Članak 3. stavak 1., uvodne napomene

               Članak 2. stavak 1., uvodne napomene

               Članak 3. stavak 1. točka (a)

               Članak 2. stavak 1. točka (a) i Prilog I.

               Članak 3. stavak 1. točka (b)

               Članak 2. stavak 1. točka (b)

               Članak 3. stavak 1. točka (c)

               Članak 2. stavak 1. točka (c)

               Članak 3. stavak 2., prva rečenica

               Članak 2. stavak 2.

               Članak 3. stavak 2., druga rečenica

               Članak 9.

               Članak 4. stavak 1. točke (a) do (f)

               Članak 3. točke (a) do (f) i članak 10. stavak 1.

               Članak 4. stavak 1. točke (g) i (h)

               Članak 5. stavak 1. točka (d) alineja ii.

               Članak 4. stavak 2., prvi podstavak

               Članak 3. točke (g) do (j), članak 7. stavak 3. i članak 10. stavak 2.

               Članak 4. stavak 2., drugi podstavak

               —

               Članak 4. stavak 3.

               Članak 5. stavak 1. točka (d)

               Članak 5. stavak 1. točka (a)

               Članak 11. stavak 1.

               Članak 5. stavak 1. točka (b)

               Članak 11. stavak 2.

               Članak 5. stavak 1. točka (c)

               Članak 11. stavak 3.

               Članak 5. stavak 1. točka (d)

               Članak 11. stavak 4.

               Članak 5. stavak 1. točka (e)

               Članak 11. stavak 5.

               Članak 5. stavak 2.

               Članak 11. stavak 6.

               Članak 5. stavak 3.

               Članak 12. stavak 1.

               Članak 6. stavak 1.

               Članak 12. stavak 2. prvi podstavak

               Članak 6. stavak 2.

               Članak 12. stavak 2. drugi i treći podstavak

               Članak 7. stavak 1., prvi i drugi podstavak

               Članak 4., članak 5. stavak 1. točka (e)

               Članak 7. stavak 1. točka (b) stavljena izvan snage

               Članak 4. točka (a)

               Članak 7. stavak 1. točka (bb) stavljena izvan snage

               Članak 4. točka (b)

               Članak 7. stavak 1., treći podstavak

               —

               Članak 7. stavak 2.

               Članci 7. i 8.

               Članak 7. stavak 3.

               Članak 12. stavak 3.

               Članak 8.

               Članak 7. stavak 5. i članak 13. prvi podstavak

               —

               Članak 13. drugi podstavak

               Članak 9.

               Članak 14.

               Članak 10.

               Članak 5. stavak 1. točke (a) do (c)

               Članak 11.

               Članak 5. stavak 2.

               Članak 12.

               Članak 6.

               Članak 13.

               Članak 15. stavak 1.

               Članak 14.

               Članak 15. stavak 2.

               —

               Članak 16.

               —

               Članak 17.

               Članak 15.

               Članak 18.

               Članak 3. stavak 1. točka (a)

               Prilog I.

               —

               Prilog II.

               —

               Prilog III.


title: Direktiva 1999/3/EZ Europskog parlamenta i Vijeća od 22. veljače 1999. o utvrđivanju popisa Zajednice hrane i sastojaka hrane podvrgnutih ionizirajućem zračenju

text:
               13/Sv. 026

               HR

               Službeni list Europske unije

               179

         31999L0003

               L 066/24

               SLUŽBENI LIST EUROPSKE UNIJE

               22.02.1999.

      DIREKTIVA 1999/3/EZ EUROPSKOG PARLAMENTA I VIJEĆA

   od 22. veljače 1999.
   o utvrđivanju popisa Zajednice hrane i sastojaka hrane podvrgnutih ionizirajućem zračenju
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.a,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   djelujući u skladu s postupkom utvrđenim u članku 189.b Ugovora (3), s obzirom na zajednički tekst koji je odobrio Odbor za mirenje 9. prosinca 1998.,
   budući da se u članku 4. stavcima 1. i 2. Direktive 1999/2/EZ Europskog parlamenta i Vijeća od 22. veljače 1999. o usklađivanju zakonodavstava država članica o hrani i sastojcima hrane podvrgnutim ionizirajućem zračenju (4), u daljnjem tekstu „okvirna Direktiva”, predviđa donošenje popisa hrane koja se, isključujući svu ostalu, može podvrgnuti ionizirajućem zračenju; budući da će taj popis nastajati u fazama;
   budući da su sušeno aromatično bilje, začini i začinsko bilje često kontaminirani i/ili zaraženi organizmima i njihovim metabolitima, koji su štetni za javno zdravlje;
   budući da se takva kontaminacija i/ili zaraženost ne može više suzbijati fumigantima, kao što je etilen oksid, zbog toksičnog potencijala njihovih ostataka;
   budući da je korištenje ionizirajućeg zračenja učinkovito sredstvo zamjene navedenih tvari;
   budući da je takvo ozračivanje prihvatio Znanstveni odbor za hranu;
   budući da je stoga takvo ozračivanje od interesa za zaštitu javnog zdravlja,
   DONIJELI SU OVU DIREKTIVU:
   Članak 1.
   1.   Ne dovodeći u pitanje pozitivni popis Zajednice, koji se mora utvrditi u skladu s drugim podstavkom članka 4. stavka 3. okvirne Direktive, ovom se Direktivom utvrđuje početni pozitivni popis hrane i sastojaka hrane Zajednice, u daljnjem tekstu „hrana”, koji se smiju podvrgavati ionizirajućem zračenju, zajedno s najvećim dozama dopuštenim za predviđenu namjenu.
   2.   Podvrgavanje tih proizvoda ionizirajućem zračenju smije se provoditi samo u skladu s odredbama okvirne Direktive. Posebno se moraju koristiti metode ispitivanja u skladu s člankom 7. stavkom 3. okvirne Direktive.
   3.   Hrana koja se smije podvrgavati ionizirajućem zračenju i najveća ukupna prosječna doza koja se smije koristiti navedeni su u Prilogu.
   Članak 2.
   Države članice ne smiju zabranjivati, ograničavati ili sprečavati stavljanje na tržište hrane ozračene u skladu s općim odredbama okvirne Direktive i odredbama ove Direktive, zato što je bila tako ozračena.
   Članak 3.
   Sve izmjene ove Direktive donose se u skladu s postupkom utvrđenim u članku 100.a Ugovora.
   Članak 4.
   Države članice donose zakone i druge propise radi usklađivanja s ovom Direktivom tako da dopuste stavljanje na tržište i korištenje ozračene hrane koja udovoljava ovoj Direktivi do 20. rujna 2000.
   One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu, ili se uz njih navodi takva uputa. Načine tog upućivanja određuju države članice.
   Članak 5.
   Ova Direktiva stupa na snagu sedmog dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.

      Sastavljeno u Bruxellesu 22. veljače 1999.

            Za Europski parlament

            Predsjednik

         J. M. GIL-ROBLES

            Za Vijeće

            Predsjednik

         K.-H. FUNKE

      (1)  SL C 336, 30.12.1988., str. 7. i SL C 303, 2.12.1989., str. 15.

      (2)  SL C 194, 31.7.1989., str. 14.

      (3)  Mišljenje Europskog parlamenta od 11. listopada 1989. (SL C 291, 20.11.1989., str. 58.), Zajedničko stajalište Vijeća od 27. listopada 1997. (SL C 389, 22.12.1997., str. 47.) i Odluka Europskog parlamenta od 18. veljače 1998. (SL C 80, 16.3.1998., str. 133.). Odluka Vijeća od 25. siječnja 1999. Odluka Europskog parlamenta od 28. siječnja 1999.

      (4)  SL L 66, 13.3.1999., str. 24.–25.

   PRILOG
   PREHRAMBENI PROIZVODI KOJE JE DOPUŠTENO PODVRGAVATI ZRAČENJU I MAKSIMALNE DOZE ZRAČENJA

               Vrsta hrane

               Najveća ukupna prosječna doza apsorbiranog zračenja (kGy)

               Sušeno aromatično bilje, začini i začinsko bilje

               10